open-index/open-wikipedia-markdown huggingface dataset:
Βελονόμορφα

Τα **βελονόμορφα** (επιστημονική-λατινική ονομασία *Beloniformes*), γνωστά και ως **εξωκοιτόμορφα** (*Exocoetiformes*) είναι τάξη ακτινοπτερύγιων ψαριών, τα περισσότερα είδη της οποίας είναι θαλάσσια, αλλά υπάρχουν και μερικά που ζουν στο γλυκό ή το υφάλμυρο νερό. Με την εξαίρεση μιας τους οικογένειας (*Adrianichthyidae*), τα βελονόμορφα είναι στενόμακρά ψάρια μεσαίου μεγέθους, που ζουν κοντά στην επιφάνεια του νερού, ανήκουν δηλαδή στα κοινώς αποκαλούμενα «αφρόψαρα». Τρέφονται με φύκη, πλαγκτόν, αλλά και με μικρότερα ζώα, ακόμα και με άλλα ψάρια. 

## Ταξινομικές υποδιαιρέσεις
Η τάξη βελονόμορφα περιλαμβάνει σήμερα 6 γενικώς αποδεκτές οικογένειες (συν μία ακόμα εξαφανισμένων προϊστορικών ψαριών), με συνολικά περίπου 264 είδη ψαριών. Η αναλυτικότερη εσωτερική δομή της τάξεως έχει ως εξής:

* **Υπόταξη [[αδριανιχθυοειδή]] (''Adrianichthyoidei'')**
*** Οικογένεια αδριανιχθυΐδες (*Adrianichthyidae*)
* **Υπόταξη [[εξωκοιτοειδή]] (''Exocoetoidei'')** (ή βελονοειδή)
*** *Forficidae*
** Υπεροικογένεια *Scomberesocoidea*
*** Οικογένεια βελονίδες (*Belonidae*, «βελονόψαρα»)
*** Οικογένεια σκομβρεσοκίδες (*Scomberesocidae*, βλ. σάιρα) 
** Υπεροικογένεια *Exocoetoidea*
*** Οικογένεια εξωκοιτίδες (*Exocoetidae*, τα χελιδονόψαρα)
*** Οικογένεια ημιρραμφίδες (*Hemiramphidae*)
*** Οικογένεια ζηναρχοπτερίδες (*Zenarchopteridae*)

Η υπόταξη αδριανιχθυοειδή περιέχει μόνο μία οικογένεια (τις *Adrianichthyidae*). Αρχικώς η οικογένεια αυτή ταξινομείτο στην τάξη κυπρινοδοντόμορφα, αλλά η στενότερη συγγένειά της με τα βελονόμορφα υποδεικνύεται από διάφορα γνωρίσματα, όπως τη σταθερή θέση της άνω σιαγόνας. Η άλλη υπόταξη είναι δυνατό επίσης να υποδιαιρεθεί σε δύο *υπεροικογένειες*, τα *Scomberesocoidea* και τα *Exocoetoidea*. Οι ζηναρχοπτερίδες είναι ουσιαστικά ζωοτόκες ημιρραμφίδες.

## Χαρακτηριστικά
Τα βελονόμορφα παρουσιάζουν μια ενδιαφέρουσα ποικιλία μορφολογίας των σιαγόνων. Η αρχέγονη κατάσταση εκτός από τις αδριανιχθυΐδες είναι η επιμηκυμένη κάτω σιαγόνα στα νεαρά και τα ενήλικα άτομα, όπως εκπροσωπείται από της ημιρραμφίδες. Στις βελονίδες και τις σκομβρεσοκίδες, αμφότερες οι σιαγόνες είναι επιμηκυμένες στα ενήλικα ψάρια.

Τα βελονόμορφα δεν έχουν μια πλήρη ακολουθία μιτοχονδριακών γονιδίων, κάτι που οδηγεί σε πολλές διαφοροποιήσεις στο mtDNA (μιτοχονδριακό DNA), περί τις 35 ξεχωριστές.

## Παραπομπές


## Εξωτερικοί σύνδεσμοι
* 
*
Σαλγιάν

Το **Σαλγιάν** (αζερ. *Salyan*) είναι πόλη του Αζερμπαϊτζάν, πρωτεύουσα ομώνυμου διαμερίσματος. Είναι βιομηχανοποιημένη πόλη, γνωστή για την επεξεργασία του χαβιαριού. Ο πληθυσμός της σύμφωνα με την απογραφή του 2008 ήταν 36.100 κάτοικοι.

## Ονομασίες και Ιστορία
Το Σαλγιάν αποκαλείτο από τους Μογγόλους «Νταλάν-Ναβούρ» κατά την εποχή των μογγολικών εισβολών στο σημερινό Αζερμπαϊτζάν. Η λέξη «σαλγιάν» προήλθε είτε από τις αραβοπερσικές λέξεις *seyl* (= πλημμύρα) - *seylan* (= υπερχείλιση), είτε από την τουρκογενή λέξη *sal* = σχεδία. Από το 1680 έως το 1782 η πόλη υπαγόταν στο Χανάτο της Κούμπα και τη διοικούσαν διάφοροι Χάνοι. Επί Ρωσικής Αυτοκρατορίας, το Σαλγιάν ήταν το διοικητικό κέντρο του ουγέστ του Τζαβάντ, εντός του Κυβερνείο του Μπακού.

Σε όλη τη διάρκεια της ιστορίας του, το Σαλγιάν υπέφερε από πλημμύρες, καθώς βρίσκεται δίπλα στον ποταμό Κύρο (σχετικώς κοντά στις εκβολές του στην Κασπία Θάλασσα) και σε επίπεδο έδαφος.

## Παραπομπές


Σαλγιαν
Σεπτέμ-λε-Βαλόν

Το **Σεπτέμ-λε-Βαλόν** (, ,  ή ) είναι γαλλική κοινότητα στο νομό των Μπους-ντυ-Ρον, στη διοικητική περιοχή της Προβηγκίας-Άλπεων-Κυανής Ακτής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Μπους-ντυ-Ρον
Σαιντ-Λυσί-ντε-Ταλανό

Το **Σαιντ-Λυσί-ντε-Ταλανό** (, , ) είναι γαλλική κοινότητα στο νομό της Νότιας Κορσικής, στην ημιαυτόνομη περιοχή της Κορσικής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Νότιας Κορσικής
Λόρκα ΦΚ

Η **Λόρκα Φούτμπολ Κλουμπ** ήταν ισπανική ποδοσφαιρική ομάδα με έδρα τη Λόρκα, στην αυτόνομη κοινότητα της Περιφέρειας της Μούρθια. Ιδρύθηκε το 2003 και έπαιξε για τελευταία φορά στον 1ο όμιλο της πρώτης τοπικής κατηγορίας της Μούρθια, διεξάγοντας τους εντός έδρας αγώνες στο *Estadio Francisco Artés Carrasco*, το οποίο έχει χωρητικότητα 8.120 ατόμων. Διαλύθηκε το 2022.
Αδαλβέρτος ο Μάργραβος

Ο **Αδαλβέρτος ο μάργραβος**, ιταλ.: *Adalberto il Margravio* (άκμασε 915 – 951) ήταν Ιταλός ευγενής, που συνδεόταν με τον Οίκο των Ομπερτένγκι. Θεωρείται εξέχων πρόγονος του Οίκου των Έστε, του Οίκου των Γουέλφων, της Οικογένειας Παλλαβιτσίνι και της Οικογένειας Μαλασπίνα. 

## Βιογραφία
Ο Αδαλβέρτος προήχθη στον ευγενή τίτλο του υποκόμη (visconte) το 940 και έγινε γνωστός ως Αδαλβέρτος Γ΄ (αρίθμηση σύμφωνα με τους μαργράβους της Τοσκάνης). Κατείχε επίσης τον τίτλο του *μαρκήσιου της Ιταλίας* και κυβέρνησε το μαργραβάτο του Μιλάνου,  το οποίο περιλάμβανε το μεγαλύτερο μέρος της σημερινής Λομβαρδίας και περίπου το ήμισυ της σημερινής Λιγουρίας.

Δεν είναι σαφές ποιοι ήταν οι γονείς του.  Πιστεύεται ότι ήταν είτε ο πρωτότοκος γιος του Λαμβέρτου των Βονιφατιδών μαργράβου της Τοσκάνης, είτε τού αδελφού τού Λαμβέρτου, Γουίδωνα μαργράβου της Τοσκάνης, ο οποίος ήταν νυμφευμένος με τη Μαροζία.

Διετέλεσε κόμης και δούκας της Λούκκα και αργότερα μάργραβος της Τοσκάνης από το 915 έως το 929. Ο Αδαλβέρτος θεωρείται ο πρόγονος της οικογένειας των Ομπερτένγκι. Ένας πλάγιος κλάδος της οικογένειας, η οικογένεια Μιάγκρο της Λιγουρίας -γνωστή και ως *Μιάγκρο ντεϊ Ομπερτένγκι*- ήταν από τις ευγενείς οικογένειες με τη μεγαλύτερη επιρροή του ιταλικού Μεσαίωνα, μοιραζόμενη την καταγωγή με την οικογένεια Παλλαβιτσίνι και την οικογένεια Μαλασπίνα.

Ο Οίκος των Ομπερτένγκι χωρίστηκε σε δύο κύριους κλάδους μέσω των γιων του Αλβέρτου Άτσο Β΄ μαργράβου του Μιλάνου. Ο νεότερος γιος Φούλκων Α΄ μάργραβος του Μιλάνου, ίδρυσε τον ισχυρό Οίκο των Έστε στη Βόρεια Ιταλία, ο οποίος κυβέρνησε το δουκάτο της Φερράρας και το δουκάτο της Μόντενα και του Ρέτζιο μέχρι την κατάρρευσή του το 1829. Ο μεγαλύτερος γιος Γουέλφος Α΄ δούκας της Βαυαρίας, ίδρυσε τον Γερμανικό Νεότερο Οίκο των Γουέλφων, αφού κληρονόμησε τις κτήσεις τού εκ μητρός θείου του Γουέλφου Γ΄, τού τελευταίου από τον Οίκο των Παλαιών Γουέλφων.

Αξιοσημείωτο μέλος του Οίκου των Γουέλφων ήταν ο  Όθων Δ΄ βασιλιάς της Γερμανίας, ενώ τού κλάδου του Μπράουνσβαϊγκ-Λύνεμπουργκ ο Ιβάν ΣΤ΄ Αυτοκράτορας της Ρωσίας. Από το 1692 έως το 1901, ο κλάδος του Αννοβέρου περιλάμβανε τους μονάρχες της Μεγάλης Βρετανίας, ως τη βασίλισσα Βικτωρία. Αυτοί έπαψαν να έχουν το το βρετανικό στέμμα λόγω της διαδοχής τού Εδουάρδου Ζ΄, μέλους του Οίκου των Βέττιν - Σαξ-Κόμπουργκ-Γκότα. Ο κλάδος των Γουέλφων - Αννοβέρου εξακολουθεί να υπάρχει: όλοι οι εν ζωή άρρενες απόγονοι αυτού ανάγουν την καταγωγή τους στον Ερνέστο Αύγουστο δούκα του Μπράουνσβαϊγκ, 30ό απόγονο του Αδαλβέρτου.

Εκτός από τον Οίκο του Αννοβέρου, άρρενες απόγονοι του Αδαλβέρτου υπάρχουν μέσω πλαγίων κλάδων, όπως η Οικογένεια Παλλαβιτσίνι.

## Οικογένεια
* Ομπέρτο Α΄ (απεβ. το 975), μαρκήσιος του Μιλάνου από το 951, αργότερα έγινε παλατινός κόμης το 953, καθώς και κόμης του Λούνι, της Γένοβας και της Τορτόνα.
* Αμβρόσος (απεβ. το 988), επίσκοπος της Αλερία στην Κορσική.

## Παραπομπές


Κατηγορία:Οικογένεια Ομπερτένγκι
Δήμητρα Χαβαλέ

Η **Δήμητρα Χαβαλέ**, γεννημένη στις 22 Ιουνίου 1978 στην Καρδίτσα, είναι Ελληνίδα πρώην επαγγελματίας αθλήτρια και νυν προπονήτρια της καλαθοσφαίρισης. Αγωνιζόταν ως πλέι μέικερ και σούτινγκ γκαρντ. Αγωνίστηκε σε υψηλό επίπεδο για 25 χρόνια και ολοκλήρωσε την καριέρα της το 2019. Σήμερα εργάζεται ως προπονήτρια στις Ακαδημίες του Α.Σ. Καρδίτσας.

## Στατιστικά διεθνών διοργανώσεων
*Τελευταία ενημέρωση*: *23 Ιουλίου 2025*

### Διασυλλογικές διοργανώσεις
Σύμφωνα με το αρχείο της FIBA, η Χαβαλέ παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Παραπομπές


## Εξωτερικοί σύνδεσμοι
* Dimitra Chavale, στατιστικά στον επίσημο ιστότοπο της FIBA. 
* Dimitra Chavale, στατιστικά στον ιστότοπο EuroBasket.com. 

Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες Καρδίτσας (Α.Σ.)
Κατηγορία:Καλαθοσφαιρίστριες ΜΕΝΤ
Κατηγορία:Καλαθοσφαιρίστριες Πανσερραϊκού
Κατηγορία:Καλαθοσφαιρίστριες Αναγέννησης Καρδίτσας
Κατηγορία:Καλαθοσφαιρίστριες Απόλλωνα Καρδίτσας
Κατηγορία:Καλαθοσφαιρίστριες Παλαιού Φαλήρου
Κατηγορία:Καλαθοσφαιρίστριες Βούρειου Λιβαδίων
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Ολυμπιακού Βόλου
Κατηγορία:Καλαθοσφαιρίστριες Ολύμπιας Λάρισας
Κατηγορία:Πόιντ γκαρντ
Κατηγορία:Σούτινγκ γκαρντ
Λάγκερη Πάρου

Η **Λάγκερη** είναι παραθαλάσσιος οικισμός και παραλία της Πάρου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Η Λάγκερη βρίσκεται στις βόρειες ακτές του νησιού και τον ομώνυμο όρμο, σε υψόμετρο 5 μέτρα. Απέχει περίπου 14 χιλιόμετρα ΒΑ.-Α. από την Παροικιά (ή Χώρα - έδρα και λιμάνι του νησιού) και 5 χιλιόμετρα Α. από την Νάουσα. Η παραλία της δεν είναι οργανωμένη, έχει ψιλή λευκή άμμο και είναι γνωστή για τους ψηλούς αμμόλοφους, τους κέδρους και τα αρμυρίκια της.  

Αναφέρεται επίσημα για πρώτη φορά, ως ξεχωριστός οικισμός το 1928 γραμμένος *Λάγγερη* (με "γγ") να απογράφεται μέχρι το 1940 στην κοινότητα Ναούσης ενώ άρχισε να απογράφεται ξανά, γραμμένος Λάγκερη (με "γκ"), από το 1981. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Ναούσης που υπάγεται στο Δήμο Πάρου ενώ σύμφωνα με την απογραφή 2021 έχει 37 κατοίκους. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Πάρου
Swissair

Η **Swissair** (ΙΑΤΑ: SR, ICAO: SWR)  ήταν η εθνική αεροπορική εταιρεία της Ελβετίας μεταξύ της ίδρυσής της το 1931 και της πτώχευσης το 2002.

## Ιστορία

### Χρόνια ιδρύσεως

Κατηγορία:Λήμματα που περιέχουν κείμενο στα γαλλικά
Κατηγορία:Λήμματα που περιέχουν κείμενο στα γερμανικά
Κατηγορία:Ελβετικές αεροπορικές εταιρείες
Κογκρέσο της Παραγουάης

Το διθάλαμο Κογκρέσο (Congreso) της Παραγουάης αποτελείται από τη Γερουσία, που αριθμεί 45 μέλη, και τη Βουλή των Αντιπροσώπων, με 80 μέλη. Το Κογκρέσο λειτουργεί ως το νομοθετικό σώμα του παραγουανικού κράτους.

Και τα δύο σώματα του Κογκρέσου εκλέγονται ταυτόχρονα με τον πρόεδρο μέσω ενός συστήματος αναλογικής εκπροσώπησης. Οι βουλευτές εκλέγονται ανά διοικητικό διαμέρισμα, ενώ οι γερουσιαστές σε εθνική κλίμακα.

## Τελευταίες εκλογές

### Γερουσία

### Βουλή των Αντιπροσώπων

## Εξωτερικοί σύνδεσμοι
*http://www.senado.gov.py/  Γερουσία
*http://www.diputados.gov.py/ Βουλή των Αντιπροσώπων

Κατηγορία:Πολιτική της Παραγουάης
Γενικές εκλογές στην Παραγουάη 2023

Γενικές εκλογές διεξήχθησαν στην Παραγουάη στις 30 Απριλίου 2023 για την ανάδειξη του προέδρου, του αντιπροέδρου, του Εθνικού Κογκρέσου και των περιφερειακών κυβερνητών. Ο απερχόμενος πρόεδρος Μάριο Άμπντο Μπενίτες και ο αντιπρόεδρος Ούγο Βελάσκες Μορένο, αμφότεροι από το Κόμμα Κολοράδο, δεν είχαν δικαίωμα επανεκλογής.

Ο υποψήφιος του Κόμματος Κολοράδο, πρώην υπουργός Οικονομικών Σαντιάγο Πένια, επικράτησε τόσο του προέδρου του PLRA Εφραΐν Αλέγρε από τη συμμαχία Κονσερτασιόν, όσο και του πρώην γερουσιαστή Παραγουάγιο Κούμπας από το λαϊκιστικό Κόμμα Εθνικής Σταυροφορίας. Οι εκλογές σήμαναν μία ακόμη νίκη για το μακροχρόνια κυρίαρχο Κόμμα Κολοράδο, το οποίο κέρδισε επίσης την πλειοψηφία των κοινοβουλευτικών και περιφερειακών εκλογών. Τόσο ο Πένια όσο και ο εκλεγμένος αντιπρόεδρος Πέδρο Αλιάνα επρόκειτο ανέλαβαν καθήκοντα στις 15 Αυγούστου 2023.

## Εκλογικό σύστημα
Ο Πρόεδρος της Παραγουάης εκλέγεται σε έναν γύρο ψηφοφορίας με βάση την απλή πλειοψηφία. Τα 80 μέλη της Βουλής των Αντιπροσώπων εκλέγονται με κλειστή λίστα και αναλογική εκπροσώπηση σε 18 πολυεδρικές περιφέρειες, με βάση τα διαμερίσματα. Τα 45 μέλη της Γερουσίας εκλέγονται από μία ενιαία εθνική περιφέρεια με κλειστή λίστα και αναλογική εκπροσώπηση.

## Αποτελέσματα

### Πρόεδρος

### Γερουσία

### Βουλή των Αντιπροσώπων

## Επακόλουθα
## Μετά τα αποτελέσματα
Ο Πένια δέχθηκε συγχαρητήρια από τον απερχόμενο πρόεδρο Μάριο Άμπντο Μπενίτες, καθώς και από τους προέδρους της Βραζιλίας και της Αργεντινής, Λουίς Ινάσιο Λούλα ντα Σίλβα και Αλμπέρτο Φερνάντες, αντίστοιχα. Ο Πένια έλαβε επίσης συγχαρητήρια από τον πρέσβη της Ταϊβάν στην Ασουνσιόν, εκ μέρους της προέδρου της Ταϊβάν Τσάι Ινγκ Γουέν. Ο Πένια όσο και ο υποψήφιος αντιπρόεδρός του Πέδρο Αλιάνα ορκίστηκαν στις 15 Αυγούστου 2023. Σε ηλικία 44 ετών, έγινε ο νεότερος πρόεδρος της χώρας από την αποκατάσταση της δημοκρατίας το 1989, ξεπερνώντας το ρεκόρ του Άμπντο Μπενίτες, ο οποίος ήταν 46 ετών όταν ανέλαβε το 2018.

Ο Παραγουάγιο Κούμπας κατήγγειλε εκλογική νοθεία, οδηγώντας σε διαδηλώσεις από τους υποστηρικτές του. Αποκάλεσε τα μέλη του Κόμματος Κολοράδο «κλέφτες» και κάλεσε τους πολίτες να αντισταθούν στους «σφετεριστές». Παρατηρητές εκλογών από τον Οργανισμό Αμερικανικών Κρατών δήλωσαν ότι δεν υπήρχε «κανένας λόγος να αμφισβητηθούν» τα αποτελέσματα των εκλογών. Οι διαδηλωτές έστησαν οδοφράγματα και συγκρούστηκαν με την αστυνομία, με αποτέλεσμα τη σύλληψη 70 ατόμων μετά από διαμαρτυρίες έξω από το εκλογοδικείο στην Ασουνσιόν. Ο Αλέγκρε, ο οποίος είχε αποδεχθεί την ήττα του, ζήτησε χειροκίνητη επανακαταμέτρηση των ψήφων και διεθνή λογιστικό έλεγχο μετά τις πανεθνικές διαδηλώσεις. Στις 5 Μαΐου ο Κούμπας συνελήφθη στο Σαν Λορένσο, κατηγορούμενος για διατάραξη της δημόσιας τάξης.

## Παραπομπές


2023
Παραγουαη
Γερουσία (Παραγουάη)

Η **Γερουσία** της Παραγουάης (*Cámara de Senadores*), η άνω βουλή του Εθνικού Κογκρέσου, αποτελείται από 45 μέλη, τα οποία εκλέγονται για θητεία πέντε ετών με αναλογική εκπροσώπηση.

Το διθάλαμο νομοθετικό σώμα της Παραγουάης, στο οποίο περιλαμβάνεται η Γερουσία, θεσπίστηκε το 1870. Η Γερουσία καταργήθηκε το 1940 και επανιδρύθηκε το 1967.

## Τελευταίες εκλογές (2023)

## Πρόεδροι της Γερουσίας
Ο πρόεδρος της Γερουσίας είναι ο αξιωματούχος που είναι επικεφαλής της Γερουσίας της Παραγουάης. Εκλέγεται από τη Γερουσία για θητεία ενός έτους.

## Πρόεδροι 1870 - 1940

## Πρόεδροι μετά το 1968
Κατάλογος προέδρων της Γερουσίας μετά το 1968:

## Παραπομπές

## Εξωτερικοί σύνδεσμοι
*  

Γερουσία
Παραγουαη
Βουλή των Αντιπροσώπων (Παραγουάη)

Η **Αίθουσα των Αντιπροσώπων** *(Cámara de Diputados)* αποτελεί την κάτω βουλή του διθάλαμου Εθνικού Κογκρέσου της Παραγουάης. Απαρτίζεται από 80 μέλη, τα οποία εκλέγονται με αναλογική εκπροσώπηση για θητεία πέντε ετών. Το άλλο σώμα του Εθνικού Κογκρέσου (*Congreso Nacional*) είναι η Γερουσία (*Cámara de Senadores*).

Το μονοθάλαμο κοινοβούλιο ιδρύθηκε το 1813 και αντικαταστάθηκε το 1870 από ένα διθάλαμο σύστημα, το οποίο περιλάμβανε τη Βουλή των Αντιπροσώπων και τη Γερουσία. Το 1940 συγκροτήθηκε εκ νέου μονοθάλαμο κοινοβούλιο, η Βουλή των Αντιπροσώπων, ενώ από το 1967 ισχύει ξανά το διθάλαμο νομοθετικό σύστημα.

## Τελευταίες εκλογές

## Πρόεδροι της Βουλής
Η θητεία του Προέδρου της Βουλής διαρκεί έναν χρόνο.
## Αίθουσα των Αντιπροσώπων 1870-1940

## Cámara de Representantes 1940-1968

## Αίθουσα των Αντιπροσώπων από το 1968

## Παραπομπές

## Εξωτερικοί σύνδεσμοι
*Ιστοσελίδα Αντιπροσώπων της Παραγουάης 

Βουλή
Παραγουαη
Τετράκεντρο

Το **τετράκεντρο** (επιστημονική-λατινική ονομασία *Tetracentrum*) είναι γένος ακτινοπτερύγιων ψαριών, που ζουν σε ποτάμια και λίμνες της Νέας Γουινέας. Η επιστημονική ονομασία που τους δόθηκε ετυμολογείται από τις αρχαίες ελληνικές λέξεις *τέσσαρα* και *κέντρον* (= κεντρί, ακίδα). Σήμερα αναγνωρίζονται γενικώς τρία είδη τετράκεντρου, τα εξής:

* *Tetracentrum apogonoides*, W.J. Macleay, 1883
* *[[Tetracentrum caudovittatus]]* (Norman, 1935)
* *Tetracentrum honessi* (L.P. Schultz, 1945)

## Παραπομπές


Κατηγορία:Μουγιλόμορφα
Κατηγορία:Ψάρια γλυκών υδάτων
Μεσούντ Εφεντίεφ

Ο **Μεσούντ Εφεντίεφ** (αζερ. *Məsud Əfəndiyev*, γενν. 21 Οκτωβρίου 1953) είναι Αζέρος μαθηματικός, που γεννήθηκε στην πόλη Ζακατάλα του βόρειου Αζερμπαϊτζάν.

## Σταδιοδρομία
Ο Εφεντίεφ σπούδασε στο Κρατικό Πανεπιστήμιο της Μόσχας, όπου είχε καθηγητή μεταξύ άλλων τον Μαρκ Βίσικ. Η διδακτορική διατριβή του εκπονήθηκε στο ίδιο πανεπιστήμιο από το ακαδημαϊκό έτος 1975/76 έως το 1978/79 και είχε θέμα τη γενική επιλυσιμότητα των μη γραμμικών προβλημάτων Riemann-Hilbert (την υπερασπίσθηκε και έλαβε τον τίτλο του διδάκτορα το 1980. Αρκετά αργότερα, το 1998, ολοκλήρωσε και υπερασπίσθηκε και μια διατριβή για υφηγεσία με τίτλο *Γεωμετρικές ιδιότητες της μη γραμμικής χαρτογραφήσεως που συνδέονται με ψευδοδιαφορικούς τελεστές και ο [[Τοπολογία|τοπολογικός]] βαθμός τους*, στο Ελεύθερο Πανεπιστήμιο του Βερολίνου.

Από το 1991 έως το 1994 ο Εφεντίεφ εργάσθηκε στο Πανεπιστήμιο της Στουτγκάρδης, από το 1994 έως το 1999 στο Ελεύθερο Πανεπιστήμιο του Βερολίνου και από το 2000 μέχρι το 2005 ως επικεφαλής διαχειριστής (*Geschäftsführer*) ενός προγράμματος Sonderforschungsbereiche με θέμα προβλήματα που απλώνονται σε περισσότερους του ενός επιστημονικούς κλάδους-πεδία. Από το 2005 έως το 2007 ήταν επισκέπτης καθηγητής στο Technical University of Munich και το 2007-2013 ήταν επικεφαλής του Τμήματος Δυναμικών Συστημάτων στο Ινστιτούτο Βιομαθηματικών και Βιομετρίας του Κέντρου Helmholtz στο Μόναχο, Κέντρο στο οποίο βρισκόταν μέχρι το 2024.

Ο Εφεντίεφ είναι ο αρχισυντάκτης του περιοδικού *International Journal of Biomathematics and Biostatistics*, καθώς και μέλος των συντακτικών επιτροπών πολλών άλλων σημαντικών διεθνών επιστημονικών περιοδικών (π.χ. *Mathematical Methods in the Applied Sciences*, *Glasgow Journal of Mathematics*, *Journal of Nonautonomous and Stochastic Dynamical Systems*, *Advances in Mathematical Sciences and Applications*, *Journal of Coupled Systems and Multiscale Dynamics*, και άλλων).

## Συνεισφορές
Ο Εφεντίεφ έχει πολλές αξιόλογες συνεισφορές στη μη γραμμική ανάλυση, στα τοπολογικά αναλλοίωτα και τη γενική επιλυσιμότητα μη γραμμικών προβλημάτων συνοριακών τιμών που σχετίζονται με ψευδοδιαφορικούς τελεστές. Τα ερευνητικά ενδιαφέροντά του απλώνονται στα απειροδιάστατα δυναμικά συστήματα και στα μαθηματικά μοντέλα προβλημάτων των βιοεπιστημών, ιδίως της ιατρικής, της βιολογίας και της οικολογίας. Ο Εφεντίεφ έχει δημοσιεύσει περισσότερες από 160 εργασίες και έχει συγγράψει 7 εξειδικευμένες μονογραφίες (βιβλία).

## Παραπομπές


## Πηγές
* Helmholtz Zentrum München – γερμανικό ερευνητικό German Research Center for Environmental Health Nonlinear Phenomena in Biology, Physics and Mechanics]

Κατηγορία:Αζέροι μαθηματικοί
Κατηγορία:Αζέροι πανεπιστημιακοί
Κωτσόπουλος

Το ελληνικό επώνυμο **Κωτσόπουλος**, που ετυμολογικώς σημαίνει «γιος του Κώτσου» (Κωνσταντίνου), μπορεί να αναφέρεται σε κάποιο από τα παρακάτω πρόσωπα:

* Θάνος Κωτσόπουλος (1911–1993), ηθοποιός, συγγραφέας και σκηνοθέτης
* Κρις Κωτσόπουλος (γενν. 1958), Καναδός παίκτης του χόκεϊ επί πάγου
* Κωνσταντίνος Κωτσόπουλος (γενν. 1997), ποδοσφαιριστής
* Σπύρος Κωτσόπουλος, ηθοποιός
* Σταύρος Κωτσόπουλος ή καπεταν-Μπανιτσιώτης, οπλαρχηγός Μακεδονομάχος
* Τζέις Κωτσόπουλος (γενν. 1997), Καναδός ποδοσφαιριστής

## Δείτε επίσης
* Ουρανία Κωτσοπούλου, ευεργέτιδα
* Κωστόπουλος
Οστεόγλωσσο

Το **οστεόγλωσσο** (επιστημονική-λατινική ονομασία *Osteoglossum*) είναι γένος ψαριών που ανήκουν στην ομώνυμη οικογένεια οστεογλωσσίδες, αλλά και στην ομώνυμη τάξη ψαριών, τα οστεογλωσσόμορφα. Τα οστεόγλωσσα φθάνουν σε μήκος το ένα μέτρο περίπου και ζουν σε ποτάμια και λίμνες της τροπικής Νότιας Αμερικής.

Είναι σαρκοφάγα ψάρια, τρεφόμενα κυρίως με αρθρόποδα, όπως έντομα και αράχνες, αλλά μπορούν να καταναλώσουν και μικρά σπονδυλωτά, όπως μικρότερα ψάρια, βατράχους, σαύρες, φίδια, ποντίκια, νυχτερίδες και μικρά πουλιά. Αυτό συμβαίνει καθώς μπορούν να εκτελούν άλματα μέχρι και δύο μέτρα πάνω από την επιφάνεια του νερού προκειμένου να συλλάβουν τη λεία τους από κλαδιά ή το φύλλωμα των δέντρων, μια ικανότητα που τους έδωσε το τοπικό παρατσούκλι «πίθηκοι του νερού». Από όσα ψάρια παίρνουν την πλειονότητα της τροφής τους από έξω από το νερό, τα οστεόγλωσσα είναι τα μεγαλύτερα. Ως μέρος του αναπαραγωγικού κύκλου, το αρσενικό οστεόγλωσσο προστατεύει τα αβγά και τα νεαρά άτομα έχοντάς τα κρυμμένα μέσα στο στόμα του.

Κάποτε τα οστεόγλωσσα διατηρούνται από τον άνθρωπο σε ενυδρεία, αλλά καθώς είναι αρπακτικά απαιτούν πολύ μεγάλες δεξαμενές.

## Είδη
Γενικώς αναγνωρίζονται μόνο δύο είδη οστεόγλωσσου, τα εξής:

## Παραπομπές


Κατηγορία:Οστεογλωσσόμορφα
Κατηγορία:Ψάρια γλυκών υδάτων
Οχιά Λακωνίας

Η **Οχιά** είναι χωριό της τοπικής κοινότητας Γερολιμένος, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 80 μέτρων και έχει χαρακτηριστεί παραδοσιακός οικισμός.

## Ιστορικά στοιχεία
Στη θέση Ραχούλα έχουν βρεθεί κατάλοιπα βυζαντινού οικισμού, και στο χωριό βρίσκεται ο ναός της Παναγίας, ο οποίος χρονολογείται από τον 10ο αιώνα, και ο ναός του Αγίου Νικολάου, του 11ου αιώνα. 

Το χωριό αναφέρεται στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως *Ozia di chorogon* με 20 νοικοκυριά. Αναφέρεται επίσης σε υπόμνημα του 1655 το οποίο φυλάσσεται στο Γενικό Αρχείο του Σιμάνκας ως *Omea*. Η επόμενη αναφορά είναι στο έγγραφο *Etat du Magne* (Κατάσταση της Μάνης) του 1813 που εστάλη από τον Γάλλο πρόξενο μετεφρασμένο από τον πίνακα κάποιου Μανιάτη οπλαρχηγού, όπου αναφέρεται ως *Ochia* με 20 μάχιμους άντρες. Στην στατιστική της γαλλικής Επιστημονικής Αποστολής του 1829 αναφέρεται ως *Okhia* στην περιοχή της Μαΐνης με 12 νοικοκυριά.

Στην απογραφή του 1844 η Οχιά είχε 101 κατοίκους. Στην απογραφή του 1879 είχε 174 κατοίκους και στην απογραφή του 1889 είχε αυξηθεί σε 190. Στην απογραφή του 1920 είχε 194 κατοίκους. Στη συνέχεια ο πληθυσμός τους μειώθηκε και το 1971 είχε 25 κατοίκους.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
thumb|Ο ναός του Αγίου Νικολάου
* Ο ναός του Αγίου Νικολάου είναι δικιόνιος σταυροειδής εγγεγραμμένος ναός, με αθηναϊκό τρούλο, των μέσων του 12ου αιώνα. Στα δυτικά διαθέτει νάρθηκας. Στο εσωτερικό σώζονται τοιχογραφίες. Το μεταβυζαντινό στρώμα είναι έργο του Ιερομόναχου Θεοδοσίου και χρονολογείται από το 1798 σύμφωνα με την επιγραφή. Εξωτερικά έχει πλούσιο κεραμοπλαστικό διάκοσμο. Το τετραόροφο πυργοειδές κωδωνοστάσιο νοτιοδυτικά του ναού κτίστηκε το 1861. Στο παρελθόν ήταν καθολικό μονής και σήμερα αποτελεί τον κοιμητηριακό ναό του χωριού.
* Ο ναός του Αγίου Πέτρου και της Κοίμησης της Θεοτόκου βρίσκεται στο κέντρο του χωριού. Στο εσωτερικό του σώζονται λαϊκότροπες τοιχογραφίες που φιλοτεχνήθηκαν σύμφωνα με την επιγραφή από τον Αναγνώστη Καλκαντζάκη τον Οκτώβριο του 1776.

## Παραπομπές


## Πηγές
*

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Ντομινίκ Σαντά

[μικρογραφία|280x280εσ|Η Σαντά (δεξιά) στην ταινία ''[Κονφορμίστας (ταινία)|Ο κονφορμίστας* (1970) με τους [[Ζαν-Λουί Τρεντινιάν]] (αριστερά), [[Στεφανία Σαντρέλι]] και Έντσο Ταράσιο]]
[[Αρχείο:Dominique Sanda.jpg|μικρογραφία|280x280εσ|Η Σαντά στον *Κήπο των Φίντζι Κοντίνι* (1970)]]
Η *'Ντομινίκ Μαρί-Φρανσουάζ Ρενέ Βαρέιν**, γνωστή ως **Ντομινίκ Σαντά*' ([[Γαλλική γλώσσα|Γαλλικά]]: Dominique Sanda, 11 Μαρτίου 1951 - ), είναι Γαλλίδα ηθοποιός.

== Ζωή και καριέρα ==
[[Αρχείο:Novecento_(Robert_De_Niro_és_Dominique_Sanda).jpg|μικρογραφία|Η Σαντά και ο [[Ρόμπερτ Ντε Νίρο]] υποδύονται ένα παντρεμένο ζευγάρι, τον Αλφρέντο και την Άντα, στην ταινία *1900* (1976)*.*|280x280εσ]]
Η Σαντά γεννήθηκε στις 11 Μαρτίου 1951  στο [[Παρίσι]], από τη Λισιέν (το γένος Πισόν) και τον Ζεράρ Βαρέιν.  Εμφανίστηκε σε γνωστές ευρωπαϊκές ταινίες της δεκαετίας του 1970, όπως *Ο κήπος των Φίντζι Κοντίνι* του [[Βιττόριο ντε Σίκα|Βιτόριο ντε Σίκα]], *Ο κονφορμίστας* και *1900* του [[Μπερνάρντο Μπερτολούτσι]], και *Πέρα από το καλό και το κακό* της [[Λιλιάνα Καβάνι]]. Εμφανίστηκε επίσης στις ταινίες *Ο άνθρωπος με το αδιάβροχο* (με τον [[Πωλ Νιούμαν|Πολ Νιούμαν]]) και *Steppenwolf* (με τον [[Μαξ φον Σίντοφ]]).

Ο Μπερνάρντο Μπερτολούτσι σκόπευε αρχικά να προσλάβει τη Σαντά για τον πρωταγωνιστικό ρόλο στο *Τελευταίο τανγκό στο Παρίσι,* καθώς η Σαντά ανέπτυξε την ιδέα μαζί του. Ήθελε επίσης να προσλάβει τον [[Ζαν-Λουί Τρεντινιάν]] ως συμπρωταγωνιστή. Ο Τρεντινιάν αρνήθηκε και, όταν δέχτηκε ο [[Μάρλον Μπράντο]], η Σαντά ήταν [[Εγκυμοσύνη|έγκυος]] και αποφάσισε να μην συμμετάσχει στην ταινία. 

Τη δεκαετία του 1970, έζησε με τον ηθοποιό/σκηνοθέτη Κριστιάν Μαρκάν, με τον οποίο απέκτησε έναν γιο, τον Γιαν Μαρκάν. Κέρδισε [[Βραβείο Γυναικείου ρόλου Φεστιβάλ Καννών|Βραβείο Γυναικείου ρόλου]] στο [[Φεστιβάλ Κινηματογράφου των Καννών]] το 1976 για τον ρόλο της στην ταινία *Οι κληρονόμοι*, όπου συμπρωταγωνιστούσε με τον [[Άντονι Κουίν]]. 

Το 1993 στο Théâtre de la Commune, στο Ομπερβιλιέρ της [[Γαλλία|Γαλλίας]], υποδύθηκε τη Μελίτα στην [[όπερα]] *Madame Klein*. Το 1995 στην [[Ιταλία]], υποδύθηκε τη μαρκησία ντε Μερτέιγ στην όπερα *Οι επικίνδυνες σχέσεις*, βασισμένη στο μυθιστόρημα του [[Πιερ Σοντερλό ντε Λακλό]], σε σκηνοθεσία [[Μάριο Μονιτσέλι]]. Από το 1995 έως το 1996 στη Γαλλία και το [[Βέλγιο]], υποδύθηκε τη λαίδη Τσίλτερν στην όπερα *Ένας ιδανικός σύζυγος'' του Όσκαρ Ουάιλντ, σε σκηνοθεσία Έιντριαν Μπράιν.

Το 2000, η Σαντά παντρεύτηκε τον Νικολάε Κουτσαρίδα, ρουμανικής καταγωγής Αργεντινό φιλόσοφο και καθηγητή πανεπιστημίου. Σήμερα, ζει στην Ουρουγουάη και ταξιδεύει συχνά στο Παρίσι. 

## Φιλμογραφία

## Παραπομπές

## Εξωτερικοί σύνδεσμοι

* Επίσημος ιστότοπος
*   

Κατηγορία:Ιππότες του Εθνικού Τάγματος της Αξίας (Γαλλία)
Κατηγορία:Γαλλίδες ηθοποιοί κινηματογράφου
Πρόεδρος της Τουρκικής Δημοκρατίας της Βόρειας Κύπρου

Ο **Πρόεδρος της Τουρκικής Δημοκρατίας της Βόρειας Κύπρου** είναι ο λεγόμενος αρχηγός της μη αναγνωρισμένης Τουρκικής Δημοκρατίας της Βόρεια Κύπρου, των κατεχομένων από την Τουρκία εδαφών της Κυπριακής Δημοκρατίας. Ο Ραούφ Ντενκτάς ήταν ο πρώτος πρόεδρος και ιδρυτής του ψευδοκράτους της Βόρειας Κύπρου, ο οποίος και αποσύρθηκε το 2005. Τη θέση του ανέλαβε ο Μεχμέτ Αλί Ταλάτ, ακολουθούμενος από τον Ντερβίς Έρογλου, μετά από τον Μουσταφά Ακιντζί, τον Ερσίν Τατάρ και από το 2025, τον Τουφάν Ερχιουρμάν.

Ο πρόεδρος εκλέγεται κάθε πέντε χρόνια και οι προεδρικές εκλογές διεξάγονται σε δύο γύρους μέχρι ένας εκ των υποψηφίων να λάβει τουλάχιστον 50% των ψήφων. Είναι απαραίτητο ο πρόεδρος να προέρχεται από την νήσο της Κύπρου και πρέπει να έχει ζήσει στη χώρα για τουλάχιστον πέντε χρόνια, να έχει λάβει δευτεροβάθμια εκπαίδευση και να είναι άνω των 30 ετών.

Η προεδρία δεν είναι τελετουργική θέση (δηλαδή παρόμοια με αυτή του Προέδρου της Δημοκρατίας της Ελλάδας) καθώς η Τ.Δ.Β.Κ. ακολουθεί ένα σύστημα ημιπροεδρικό. Ο Πρόεδρος διατηρεί το δικαίωμα να διαλύσει την Συνέλευση της Δημοκρατίας (το κοινοβούλιο) σε περίπτωση που δεν μπορεί να σχηματιστεί κυβέρνηση εντός εξήντα ημερών ή τρεις διαδοχικές κυβερνήσεις αντιμετωπίσουν πρόταση μομφής. Μπορεί επίσης να προεδρεύει στο Υπουργικό Συμβούλιο, αν το επιθυμεί, μπορεί να εγκρίνει τους διορισμούς των δικαστών και του προέδρου του Ανώτατου Δικαστηρίου και έχει το δικαίωμα να διαβιβάζει νόμους που εγκρίθηκαν από την Συνέλευση της Δημοκρατίας στο Ανώτατο Δικαστήριο. Ο πρόεδρος έχει επίσης παραδοσιακά υπάρξει ο επικεφαλής των διαπραγματεύσεων για την επίλυση του Κυπριακού Ζητήματος και είναι υπεύθυνος για τις εξωτερικές υποθέσεις της Τ.Δ.Β.Κ.

Όταν ο πρόεδρος βρίσκεται στο εξωτερικό εκπροσωπείται στο εσωτερικό της χώρας από τον πρόεδρο της Συνέλευσης της Δημοκρατίας (πρόεδρο του «κοινοβουλίου» της ΤΔΒΚ).

Στις εκλογές του 2025 εξελέγη ο σημερινός Πρόεδρος Τουφάν Ερχιουρμάν, ο οποίος ανέλαβε καθήκοντα στις 24 Οκτωβρίου 2025.

## Κατάλογος προέδρων της Τ. Δ. Βόρειας Κύπρου (1975-σήμερα)

### Πρόεδρος του Τουρκικού Ομοσπονδιακού Κράτους της Κύπρου (1975-1983)
Το Τούρκικο Ομοσπονδιακό Κράτος της Κύπρου είχε σκοπό να αποτελέσει αυτόνομο τμήμα της Κύπρου, αλλά η πρόταση απορρίφθηκε από την κυβέρνηση της Δημοκρατίας της Κύπρου.

### Προέδροι της Τουρκικής Δημοκρατίας της Βόρειας Κύπρου (1983-σήμερα)
Ο κατάλογος αυτός περιλαμβάνει όλους τους προέδρους μετά την μονομερή ανακήρυξη ανεξαρτησίας της Βόρειας Κύπρου το 1983, η οποία ακολούθησε μετά την άρνηση της κυβέρνησης της Δημοκρατίας της Κύπρου να αναγνωρίσει το Τούρκικο Ομοσπονδιακό Κράτος της Κύπρο.

## Χρονοδιάγραμμα

## Δείτε επίσης
* Πολιτική της Τ.Δ. Βόρειας Κύπρου
* Πρωθυπουργός της Τ.Δ. Βόρειας Κύπρου

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Πολιτική της Τουρκικής Δημοκρατίας της Βόρειας Κύπρου
Κατηγορία:Λήμματα που περιέχουν κείμενο στα τουρκικά
Α.Π.Σ. Αμπελόκηποι

Ο **Αθλητικός Πολιτιστικός Όμιλος «οι Αμπελόκηποι»** είναι ερασιτεχνικό αθλητικό σωματείο με έδρα την Αθηναϊκή συνοικία των Αμπελοκήπων και επίσημο έτος ιδρύσεως το 1998, με όνομα *Αθλητικός Πολιτιστικός Σύλλογος «Ο Πυρσός»*, ο οποίος το 2003 απορροφήσε από τον γειτονικό *Αθλητικό Όμιλο Αμπελοκήπων* για να δημιουργήσει τη σημερινή μορφή του συλλόγου. Στο ποδόσφαιρο, παίζει στο δημοτικό γήπεδο της Κυψέλης, την Αλεπότρυπα. Συμμετέχει στις διοργανώσεις της Ε.Π.Σ. Αθηνών και από τη σεζόν 2025–26 αγωνίζεται στη Β΄ κατηγορία.

## Ιστορία

Ο *Αθλητικός Όμιλος Αμπελοκήπων* είναι ένας ιστορικός σύλλογος της Αθήνας που δημιουργήθηκε αρχικά το 1929 υπό την ονομασία *Ήφαιστος Αθηνών* και έπειτα μεταπολεμικά ως *Αθλητική Ένωση Αμπελοκήπων*. Η τελευταία συγχωνεύτηκε με τη *Νίκη Αμπελοκήπων* το 1954 για να δημιουργήσουν τον Α.Ο. Αμπελοκήπων.

Εξαρχής, ο σύλλογος των Αμπελοκήπων επισκιαζόταν τοπικά από τον ανώτερο Παναθηναϊκό. Αγωνιζόταν αρχικά σε πρώην γήπεδο του Ηλυσιακού όπου και ευημέρευε, όντας στην Α΄ Ε.Π.Σ. Αθηνών. Όμως, όταν το γήπεδο μετατράπηκε σε κολυμβητήριο και ο σύλλογος έπρεπε να μετακομίσει, ξεκίνησαν τα προβλήματα. 

Πέρασε έπειτα από τα γήπεδα του Ζωγράφου, του Χαλανδρίου, του Παπάγου και του Χολαργού, όμως η ζημιά έγινε, με την ομάδα να βρίσκεται στη Γ΄ Ε.Π.Σ Αθηνών μετά από μια σειρά υποβιβασμών. Ο σύλλογος, σχεδόν σε χρεοκοπία και σε κίνδυνο διάλυσης, αφού αποσύρθηκε από το πρωτάθλημα της Γ΄ Ε.Π.Σ Αθηνών στο ποδόσφαιρο τη σεζόν 2002–03 απορροφήθηκε από τον *Αθλητικό Πολιτιστικό Σύλλογο «Ο Πυρσός»* που έδρευε στη συνοικία του Γκύζη. Μετά από την απορρόφηση, οι Αμπελόκηποι μετακόμισαν στη νεοσύστατη Αλεπότρυπα στη γειτονική Κυψέλη.

Τη σεζόν 2014–15, ο σύλλογος γνώρισε την άνοδο στη Β΄ κατηγορία, στην οποία παρέμεινε για τρία χρόνια, μέχρι τη σεζόν 2017–18, όπου τερμάτισε 13ος στην κανονική διάρκεια και βγήκε τελευταίος στα μπαράζ παραμονής. Τη σεζόν 2021–22 οι Αμπελόκηποι πάλι ανεβαίνουν στη Β΄ Κατηγορία, όμως αυτή τη φορά μόνο για τη σεζόν 2022–23, όπου βγαίνουν προτελευταίοι στον δεύτερο όμιλο.

Τη σεζόν 2024–25, ο σύλλογος πετυχαίνει ξανά την άνοδο, βγαίνοντας τέταρτος στην κανονική διάρκεια και έπειτα τρίτος στα μπαράζ, που σήμαινε δεύτερο μπαράζ απέναντι στα Πατήσια, τα οποία κέρδισε με σκορ 2-0.

### Παρουσία ανά έτος

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1998
Κατηγορία:Ποδοσφαιρικές ομάδες Ελλάδας
Ξιφάρα Πάρου

Η **Ξιφάρα** ή **Ξιφαρά** είναι παραθαλάσσιος οικισμός και παραλία της Πάρου στις Κυκλάδες και το Νότιο Αιγαίο.

## Γενικά στοιχεία
Η Ξιφάρα βρίσκεται στις βόρειες ακτές του νησιού και τη βόρεια ακτή του όρμου της Λάγκερης. Απέχει περίπου 15 χιλιόμετρα ΒΑ.-Α. από την Παροικιά (ή Χώρα - έδρα και λιμάνι του νησιού) και 6 χιλιόμετρα Α. από την Νάουσα. Η παραλία δεν είναι οργανωμένη και αποτελείται από άμμο και βότσαλα. 

Αναφέρεται επίσημα για πρώτη φορά, ως ξεχωριστός οικισμός το 1928 γραμμένος ως *ο Ξιφάρας* να απογράφεται μέχρι το 1940 στην κοινότητα Ναούσης ενώ άρχισε να απογράφεται ξανά, γραμμένος η Ξιφάρα, από το 1981. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Ναούσης που υπάγεται στο Δήμο Πάρου ενώ σύμφωνα με την απογραφή 2021 έχει 110 κατοίκους. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Πάρου
Χρυσή Ακτή Πάρου

Η **Χρυσή Ακτή** είναι οικισμός και παραλία του Δήμου Πάρου στο Νότιο Αιγαίο.

## Γενικά στοιχεία
Η Χρυσή Ακτή βρίσκεται στο νοτιοανατολικό τμήμα του νησιού και τα παράλιά του. Απέχει περίπου 20 χιλιόμετρα νοτιοδυτικά από το κέντρο της Παροικιάς (ή Χώρας - έδρα και λιμάνι του νησιού) και 5 χιλιόμετρα νότια από την Μάρπησσα. Νοτιοδυτικά του οικισμού είναι ο Δρυός, νότια η νησίδα Δρυονήσι και νοτιοανατολικά η βραχονησίδα Μακρονήσι. Η αμμώδης παραλία της, μήκους σχεδόν 700 μέτρων, αποτελεί  δημοφιλή τουριστικό προορισμό, είναι οργανωμένη και με πολλές δραστηριότητες (windsurfing кαι θαλάσσια σπoρ) ενώ στην περιοχή υπάρχουν αρκετά ξενοδοχεία.

Απογράφεται επίσημα για πρώτη φορά, ως ξεχωριστός οικισμός, το 1991 στην κοινότητα Μαρπήσσης. Σύμφωνα με το σχέδιο Καλλικράτης και την τροποποίησή του Κλεισθένης Ι, υπάγεται στον Δήμο Πάρου ενώ σύμφωνα με την απογραφή 2021 έχει 42 κατοίκους.

Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Πάρου
Ισμήνη Πράπα

Η **Ισμήνη Πράπα**, γεννημένη στις 15 Μαΐου 2000 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 184 εκατοστά, αγωνίζεται ως πόιντ γκαρντ και σούτινγκ γκαρντ. Από τον Ιούνιο του 2025 έχει υπογράψει συμβόλαιο με την ομάδα Κανγκοερός Μέχελεν του βελγικού πρωταθλήματος. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας.

## Στατιστικά διεθνών διοργανώσεων
*Τελευταία ενημέρωση*: *24 Ιουλίου 2025*

### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Πράπα παρουσίασε τις ακόλουθες επιδόσεις σε διεθνείς νεανικές διοργανώσεις: 

## Εξωαγωνιστική ζωή
Η Ισμήνη είναι κόρη της Κωνσταντίνας Στενού και του Δημήτρη Πράπα. Διαθέτει έναν αδερφό, τον Παναγιώτη Πράπα. Ερασιτεχνικά της αρέσει να παίζει πετοσφαίριση στην άμμο.

Η Πράπα διαθέτει πτυχίο από το Πανεπιστήμιο του Πίτσμπεργκ στον τομέα της Ψυχολογίας.

## Παραπομπές


## Εξωτερικοί σύνδεσμοι
* Ισμήνη Πράπα, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Ismini Prapa, στατιστικά στον επίσημο ιστότοπο της FIBA. 
* Ismini Prapa, στατιστικά στον επίσημο ιστότοπο της FIBA για τα Πρωταθλήματα 3x3. 
* Ismini Prapa, στατιστικά στον ιστότοπο του Πανεπιστημίου του Πίτσμπεργκ. 
* Ismini Prapa, στατιστικά στον ιστότοπο EuroBasket.com. 
* Ismini Prapa, στατιστικά στον ιστότοπο SofaScore.com. 
* Ismini Prapa, στατιστικά στον ιστότοπο FlashScore.com. 
* Ismini Prapa, στατιστικά στον ιστότοπο του ESPN για το γυναικείο κολλεγιακό πρωτάθλημα. 
* Ismini Prapa, στατιστικά στον ιστότοπο του Sports-reference.com για το γυναικείο κολλεγιακό πρωτάθλημα. 
* 
* 
* Ισμήνη Πράπα, επίσημος λογαριασμός στο TikTok.
* Ισμήνη Πράπα, επίσημο κανάλι στο YouTube.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Ηλιούπολης
Κατηγορία:Καλαθοσφαιρίστριες NCAA
Κατηγορία:Καλαθοσφαιρίστριες Ελευθερίας Μοσχάτου
Κατηγορία:Καλαθοσφαιρίστριες ΠΑΣ Γιάννινα
Κατηγορία:Καλαθοσφαιρίστριες Ηρακλή Θεσσαλονίκης
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Κανγκοερός Μέχελεν
Κατηγορία:Πόιντ γκαρντ
Κατηγορία:Σούτινγκ γκαρντ
Βλασάτιτσε

Το **Βλασάτιτσε** (τσεχ. *Vlasatice*, γερμ. *Wostitz*) είναι χωριό και δήμος της νότιας Τσεχίας, που υπάγεται στο Διαμέρισμα του Μπρνο της Περιφέρειας της Νότιας Μοραβίας. Απέχει 29 χιλιόμετρα περίπου από το κέντρο της πόλεως Μπρνο, πρωτεύουσας του διαμερίσματος και της περιφέρειας. Το Βλασάτιτσε αναφέρεται για πρώτη φορά σε γραπτή πηγή το έτος 1276 μ.Χ., με την ονομασία **Βάσατιτς** (*Wassaticz*), ενώ η σημερινή ονομασία πρωτοαναφέρεται το 1437. Ως δήμος έχει έκταση 22,87 τετραγωνικά χιλιόμετρα, ενώ ο πληθυσμός του ήταν 952 κάτοικοι στις αρχές του 2025. Είναι κτισμένο σε μεσοσταθμικό υψόμετρο 183 μέτρα πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* 

Βλασατιτσε
Λουκόβανι

Το **Λουκόβανι** (τσεχ. *Lukovany*, γερμ. *Lukowan*) είναι χωριό και δήμος της νότιας Τσεχίας, που υπάγεται στο Διαμέρισμα του Μπρνο της Περιφέρειας της Νότιας Μοραβίας. Απέχει 24 χιλιόμετρα περίπου δυτικά από το κέντρο της πόλεως Μπρνο, πρωτεύουσας του διαμερίσματος και της περιφέρειας, και 170 χιλιόμετρα νοτιοανατολικά από την πρωτεύουσα της Τσεχίας, την Πράγα. Το Λουκόβανι αναφέρεται για πρώτη φορά σε γραπτή πηγή το έτος 1289 μ.Χ.. Ως δήμος έχει έκταση 9,07 τετραγωνικά χιλιόμετρα, ενώ ο πληθυσμός ήταν 677 κάτοικοι το 2025. Είναι κτισμένο σε μεσοσταθμικό υψόμετρο 415 μέτρα πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* 

Λουκοβαν
Παράσπορος Πάρου

Ο **Παράσπορος** είναι οικισμός και παραλία στην Πάρο και το Νότιο Αιγαίο.

## Γενικά στοιχεία
Ο Παράσπορος βρίσκεται στο δυτικό τμήμα του νησιού και τα παράλιά του, σε υψόμετρο 10 μέτρα. Απέχει περίπου 3 χιλιόμετρα νοτιοδυτικά  από το κέντρο της Παροικιάς (ή Χώρας - έδρα και λιμάνι του νησιού) ενώ νοτιοδυτικά του είναι ο Κουκουμαυλές Πάρου. Απογράφεται επίσημα για πρώτη φορά, ως ξεχωριστός οικισμός το 1991 στην κοινότητα Πάρου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Πάρου που υπάγεται στο Δήμο Πάρου ενώ σύμφωνα με την απογραφή 2021 έχει 93 κατοίκους.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Πάρου
Σαρακίνικο Πάρου

Το **Σαρακίνικο** είναι οικισμός του Δήμου Πάρου στο Νότιο Αιγαίο.

## Γενικά στοιχεία
Το Σαρακίνικο βρίσκεται στο δυτικό τμήμα του νησιού, κοντά στα παράλιά του, σε υψόμετρο 44 μέτρα. Το χωριό απέχει περίπου 5 χιλιόμετρα νοτιοδυτικά από την Παροικιά (ή Χώρα, πρωτεύουσα και λιμάνι του νησιού) ενώ μέσα από αυτό περνάει ο δρόμος Χώρα - Πούντα. Απογράφεται επίσημα για πρώτη φορά, ως ξεχωριστός οικισμός το 1991 στο Δήμο Πάρου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Πάρου που υπάγεται στο Δήμο Πάρου ενώ σύμφωνα με την απογραφή 2021 έχει 60 κατοίκους.

## Πληθυσμιακά στοιχεία
Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Πάρου
Κέρια Λακωνίας

Η **Κέρια** είναι χωριό της τοπικής κοινότητας Κούνου, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 160 μέτρων. Έχει χαρακτηριστεί παραδοσιακός οικισμός από το 1998.

## Ιστορικά στοιχεία
Στο χωριό έχουν βρεθεί κατάλοιπα βυζαντινού οικισμού, και στο χωριό βρίσκεται ο ναός του Αγίου Γεωργίου, ο οποίος χρονολογείται από τον 10ο αιώνα, ενώ οι ναοί του Σωτήρα και των Αγίων Ιωάννου και Δημητρίου, του 13ου αιώνα. Η παλαιότερη αναφορά στο χωριό γίνεται στην στατιστική της γαλλικής Επιστημονικής Αποστολής του 1829, όπου αναφέρεται ως Kèria στην περιοχή της Μαΐνης με 12 νοικοκυριά. 
Στην απογραφή του 1879 είχε 45 κατοίκους. Στην απογραφή του 1907 είχε 86 κατοίκους. Στη συνέχεια ο πληθυσμός της μειώθηκε και το 1971 είχε 13 κατοίκους.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
* Ο ναός του Αγίου Γεωργίου είναι μονόκλιτος καμαρόσκεπος ναός ο οποίος ανήκει στους μεγαλιθικούς ναούς της Μάνης. Στο εσωτερικό του σώζονται δύο στρώματα τοιχογραφιών, το νεότερο από τα οποία χρονολογείται στον 13ο αιώνα.
* Ο ναός του Αγίου Ιωάννη είναι σταυροειδής, τετρακιόνιος ναός με τρούλο. Στο εσωτερικό του σώζονται κατάλοιπα τοιχογραφιών των βυζαντινών χρόνων. Στους εξωτερικούς τοίχους έχει εντοιχισμένα παλαιότερα γλυπτά.
* Ο ναός των Αγίων Ασωμάτων είναι μονόκλιτο, καμαρόσκεπος ναός. Στο εσωτερικό του σώζονται δύο στρώματα τοιχογραφιών, των βυζαντινών χρόνων. Στην πρόσοψη έχουν ενσωματωθεί αρχαία και βυζαντινά γλυπτά.

## Παραπομπές


## Πηγές
*

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Αλατότητα

[thumb|upright=1.3|right|Η μέση ετήσια επιφανειακή αλατότητα των [Ωκεανός|ωκεανών της Γης (δεδομένα από τον *World Ocean Atlas*, 2009). Η Μεσόγειος ξεχωρίζει ως η αλμυρότερη θάλασσα της Γης.]]
**Αλατότητα** ή **αλμυρότητα** ονομάζεται η ποσότητα του άλατος που είναι διαλυμένο σε ένα υδάτινο σώμα (λίμνη, θάλασσα, κλπ.) ανά μονάδα όγκου ή μάζας νερού (ορίζεται επίσης και αλατότητα του εδάφους). Συνήθως μετρείται σε γραμμάρια ανά λίτρο ή σε γραμμάρια ανά χιλιόγραμμο (η δεύτερη ποσότητα είναι αδιάστατη και εκφράζεται σε ποσοστό επί τοις χιλίοις, ‰). 

Η αλατότητα αποτελεί σημαντικό παράγοντα για τον προσδιορισμό πολλών πλευρών της χημείας και της βιολογίας των υδάτινων σωμάτων. Επίσης από απόψεως φυσικής είναι μια θερμοδυναμική καταστατική μεταβλητή που, μαζί με τη θερμοκρασία και την πίεση, καθορίζει φυσικά χαρακτηριστικά όπως η πυκνότητα και η θερμοχωρητικότητα του νερού.

## Ορισμοί
Η αλατότητα σε ποτάμια, λίμνες και θάλασσες είναι απλή έννοια, αλλά ο τεχνικός ορισμός και η ακριβής μέτρησή της παρουσιάζουν δυσκολίες. Εννοιολογικώς ορίζεται ως η ποσότητα των διαλυμένων στο νερό αλάτων. Τα άλατα είναι ουσίες όπως το χλωριούχο νάτριο, το θειικό μαγνήσιο, το νιτρικό κάλιο και το διττανθρακικό νάτριο, οι οποίες διαχωρίζονται σε ιόντα όταν διαλυθούν στο νερό. Λειτουργικώς η διαλυμένη ύλη ορίζεται ως εκείνη που μπορεί να περάσει από έναν πολύ λεπτό ηθμό (φίλτρο), ιστορικά με μέγεθος πόρων 0,45 εκατομμυριοστό του μέτρου (μm), αλλά σήμερα συνήθως 0,2 μm. Η αλατότητα μπορεί να εκφρασθεί με τη μορφή κλάσματος μάζας, δηλαδή τη μάζα του διαλυμένου σώματος ανά μονάδα μάζας του *διαλύματος* (και όχι του *διαλύτη*).

Το θαλάσσιο νερό έχει συνήθως αλατότητα 35 γραμμάρια αλάτων ανά χιλιόγραμμο. Μικρότερες τιμές είναι συνήθεις κοντά σε ακτές όπου εκβάλλουν ποταμοί. Από την άλλη, οι λίμνες και τα ποτάμια μπορεί να έχουν πολύ διαφορετικές μεταξύ τους αλατότητες, από μικρότερες  του 0,01 γραμμαρίου/χιλιόγραμμο μέχρι μερικά γραμμάρια/χιλιόγραμμο. Αλλά υπάρχουν και αλμυρές λίμνες, που σε κάποιες περιπτώσεις έχουν πολύ μεγαλύτερη αλατότητα από το θαλάσσιο νερό: η Νεκρά θάλασσα έχει αλατότητα άνω των 200 γραμ./χιλιόγραμμο. Στο άλλο άκρο, το νερό της βροχής ή το λιωμένο καθαρό χιόνι έχει τυπικά ολικά διαλυμένα στερεά («TDS») το πολύ 20 *χιλιοστά* του γραμμαρίου ανά χιλιόγραμμο.

Οποιοδήποτε μέγεθος πόρου χρησιμοποιηθεί στον ορισμό, η προκύπτουσα αλατότητα ενός δείγματος φυσικού νερού δεν παρουσιάζει διαφορές μεγαλύτερες των λίγων ποσοστιαίων μονάδων. Ωστόσο οι φυσικοί ωκεανογράφοι που αναλύουν την αβυσσαία ζώνη των ωκεανών ενδιαφέρονται συχνά για ακρίβεια (και συγκρισιμότητα των μετρήσεων διάφορων ερευνητών), έως πέντε σημαντικά ψηφία. Για την προτυποποίηση των μετρήσεών τους με τέτοια ακρίβεια, διατίθεται εμφιαλωμένο «πρότυπο» θάλασσιο νερό, γνωστό ως «IAPSO Standard Seawater».

## Παραπομπές


## Βιβλιογραφία
* 
* 

## Εξωτερικοί σύνδεσμοι

* 
* 
* 
* 

  

Κατηγορία:Χημική ωκεανογραφία
Κατηγορία:Υδρόβια Οικολογία
Κατηγορία:Ωκεανογραφία
Κατηγορία:Δείκτες ποιότητας νερού
Ανθοξανθίνες

[thumb|Το λευκό [κουνουπίδι περιέχει ανθοξανθίνες.]]
Οι **ανθοξανθίνες**  (από τις αρχαίες ελληνικές λέξεις *ἄνθος* = λουλούδι και *ξᾰνθός* = κίτρινος) είναι μια κατηγορία φλαβονοειδών χρωστικών, που βρίσκονται στα φυτά. Οι ανθοξανθίνες είναι υδατοδιαλυτές χρωστικές και έχουν χρώμα από λευκό και κρεμ έως κίτρινο, που συχνά συναντάται στα πέταλα λουλουδιών. Γενικώς οι ανθοξανθίνες έχουν λευκότερο χρώμα μέσα σε όξινο μέσο και κιτρινίζουν μέσα σε αλκαλικό μέσο, για τούτο και χρησιμοποιούνται ως πεχαμετρικοί δείκτες. Είναι πολύ ευεπίφορες (όπως και οι ανθοκυανίνες) σε χρωματικές αλλαγές με ορυκτά και μεταλλικά ιόντα. Παραδείγματα ανθοξανθινών είναι η λουτεολίνη και η κερκετίνη (γνωστή και ως βαλανοκετόνη).

Οι ανθοκυανίνες είναι επίσης φλαβονοειδή, αλλά ο σκελετός των μορίων τους βασίζεται στο ιόν φλαβύλιο (flavylium) αντί για τη φλαβόνη και τη φλαβονόλη στην περίπτωση των ανθοξανθινών, και σε αυτό οφείλεται το διαφορετικό χρώμα τους (οι παραπάνω λέξεις προέρχονται από το λατινικό *flavus* = κίτρινος).

## Χρήσεις
Καθώς συμβαίνει με όλα τα φλαβονοειδή, οι ανθοξανθίνες έχουν αντιοξειδωτικές ιδιότητες και είναι σημαντικές για τη διατροφή. Κάποιες φορές χρησιμοποιούνται ως προσθετικά τροφίμων για να προσθέσουν χρώμα ή άρωμα σε τρόφιμα. Η κερκετίνη, μία από τις γνωστότερες, βρίσκεται σε πολλά φρούτα και λαχανικά, όπως τα κόκκινα κρεμμύδια.

Οι ανθοξανθίνες χρησιμεύουν και στην παραγωγή βαφών, ιδίως κίτρινων ή πορτοκαλί, αλλά και κοκκινωπών, για χρήση στις βιομηχανίες υφασμάτων, καλλυντικών και άλλες.

## Παραπομπές


Κατηγορία:Χρωστικές
Κατηγορία:Φυτικές βαφές
Κατηγορία:Δείκτες PH
Κατηγορία:Διατροφολογία
Κατηγορία:Φλαβονοειδή
Ανθοκυανίνες

[right|thumb|Το μοβ [κουνουπίδι περιέχει ανθοκυανίνες.]]
Οι **ανθοκυανίνες** (από τις αρχαίες ελληνικές λέξεις *ἄνθος* = λουλούδι και *κυανοῦς* = μπλε), είναι υδατοδιαλυτές χρωστικές που βρίσκονται στα κενοτόπια των φυτικών κυττάρων και, ανάλογα με το pH τους, μπορεί να εμφανίζονται με κόκκινο, μοβ, μπλε, έως και μελανό χρώμα. Το 1835 ο φαρμακοποιός Λούντβιχ Κλάμορ Μαρκάρτ ονόμασε μια ουσία που δίνει στα λουλούδια γαλάζιο χρώμα «Anthokyan», στην πραγματεία του *Die Farben der Blüthen* (= «τα χρώματα των λουλουδιών»). Φυτικές τροφές πλούσιες σε ανθοκυανίνες είναι το μπλούμπερι, το βατόμουρο, το μαύρο ρύζι και πολλές άλλες που έχουν κόκκινο, μπλε, μοβ ή μελανό χρώμα. Επίσης, κάποια από τα χρώματα των φύλλων των φυλλοβόλων το φθινόπωρο οφείλονται στις ανθοκυανίνες.

Οι ανθοκυανίνες ανήκουν σε μια κατηγορία μορίων που ονομάζονται φλαβονοειδή.

## Παραπομπές


Κατηγορία:Χρωστικές
Κατηγορία:Φυτικές βαφές
Κατηγορία:Δείκτες PH
Κατηγορία:Διατροφολογία
Κατηγορία:Φλαβονοειδή
HomoloGene

Το **HomoloGene** είναι ένα εργαλείο του Εθνικού Κέντρου Βιοτεχνολογικών Πληροφοριών των Ηνωμένων Πολιτειών (National Center for Biotechnology Information, NCBI), είναι ένα σύστημα για την αυτοματοποιημένη ανίχνευση ομολόγων (ομοιότητας που αποδίδεται στην καταγωγή από έναν κοινό πρόγονο) μεταξύ των σχολιασμένων γονιδίων αρκετών πλήρως αλληλουχισμένων ευκαρυωτικών γονιδιωμάτων.

Η επεξεργασία HomoloGene συνίσταται στην ανάλυση πρωτεϊνών από τους εισαγόμενους οργανισμούς. Οι αλληλουχίες συγκρίνονται χρησιμοποιώντας το blastp, στη συνέχεια αντιστοιχίζονται και ομαδοποιούνται, χρησιμοποιώντας ένα ταξινομικό δέντρο που δημιουργείται από την ομοιότητα αλληλουχιών, όπου οι πιο συγγενείς οργανισμοί αντιστοιχίζονται πρώτα και στη συνέχεια προστίθενται στο δέντρο περισσότεροι οργανισμοί. Οι ευθυγραμμίσεις πρωτεϊνών αντιστοιχίζονται στις αντίστοιχες αλληλουχίες DNA τους και στη συνέχεια μπορούν να υπολογιστούν οι μετρήσεις απόστασης ως μοριακές αποστάσεις Λόγος Ka/Ks.

Οι αλληλουχίες αντιστοιχίζονται χρησιμοποιώντας έναν ευρετικό αλγόριθμο για τη μεγιστοποίηση της βαθμολογίας συνολικά, αντί για τοπικά, σε μια διμερή αντιστοίχιση. Και στη συνέχεια υπολογίζει τη στατιστική σημαντικότητα κάθε αντιστοίχισης. Γίνονται αποκοπές ανά θέση και ορίζονται οι τιμές Ks για να αποτρέπεται η ομαδοποίηση ψευδών "ορθολόγων". Τα "παράλογα" αναγνωρίζονται βρίσκοντας αλληλουχίες που βρίσκονται πιο κοντά στο ίδιο είδος από άλλα είδη.

Αυτός ο πόρος σταμάτησε να κάνει ενημερώσεις το 2014.

## Οργανισμοί εισόδου

### [[Μετάζωα]]

#### [[Σπονδυλωτά]]
"Άνθρωπος, Χιμπαντζής ο κοινός, Mus musculus, Rattus norvegicus, Σκύλος, Βους ο ταύρος, Gallus gallus, Xenopus tropicalis, Danio rerio"

#### [[Ασπόνδυλα]]
"Drosophila melanogaster, Anopheles gambiae, Caenorhabditis elegans"

### [[Μύκητες]]
"Saccharomyces cerevisiae, Schizosaccharomyces pombe, Kluyveromyces lactis, Eremothecium gossypii, Magnaporthe grisea, Neurospora crassa"

### [[Φυτά]]

#### [[Δικοτυλήδονα]]
"Arabidopsis thaliana"

#### [[Μονοκοτυλήδονα]]
"Oryza sativa"

### [[Πρώτιστα]]
"Plasmodium falciparum".

## Διεπαφή
Το HomoloGene συνδέεται με όλες τις βάσεις δεδομένων Entrez και βασίζεται σε πληροφορίες ομολογίας και φαινοτύπου αυτών των συνδέσμων:
* Mouse Genome Informatics, MGI, 
* Zebrafish Information Network, ZFIN,
* Saccharomyces Genome Database, SGD, 
* Clusters of Orthologous Groups, COG,
* FlyBase,
* Online Mendelian Inheritance in Man (OMIM)

Ως αποτέλεσμα, το HomoloGene εμφανίζει πληροφορίες σχετικά με γονίδια, πρωτεΐνες, φαινοτύπους και διατηρημένους τομείς.

## Παραπομπές

## Εξωτερικοί σύνδεσμοι

*HomoloGene at the National Center for Biotechnology Information
*OMIM
*MGI
*Rat Genome Database
*Xenbase
*ZFIN
*FlyBase
*SGD
*COG

Κατηγορία:Βιοπληροφορική